CELEX: 62021CN0565
Language: et
Date: 2021-09-14 00:00:00
Title: Kohtuasi C-565/21: Eelotsusetaotlus, mille on esitanud Tribunal Supremo (Hispaania) 14. septembril 2021 – Caixabank S.A. versus X

31.1.2022   
            
            
               ET
            
            
               Euroopa Liidu Teataja
            
            
               C 51/17
            
         
      Eelotsusetaotlus, mille on esitanud Tribunal Supremo (Hispaania) 14. septembril 2021 – Caixabank S.A. versus X
      (Kohtuasi C-565/21)
      (2022/C 51/22)
      Kohtumenetluse keel: hispaania
      
         Eelotsusetaotluse esitanud kohus
      
      Tribunal Supremo
      
         Põhikohtuasja pooled
      
      
         Kassaator: Caixabank S.A.
      
         Vastustaja: X
      
         Eelotsuse küsimused
      
      
                  1.
               
               
                  Kas direktiivi 93/13/EMÜ (1) artikli 3 lõikega 1 ning artiklitega 4 ja 5 on vastuolus riigisisene kohtupraktika, mille kohaselt – arvestades seda, et hüpoteeklaenu või -krediidi analüüsimise, andmise või menetlemisega seotud teenuste või muude samalaadsete teenuste eest, mis on iseloomulikud krediidiandja tegevusele laenu või krediidi andmisel, makstavat tasu, mida makstakse ainult üks kord ja üldiselt lepingu sõlmimise ajal, käsitatakse riigisiseses õiguses lepingutasuna – lepingutingimus, millega kehtestatakse see lepingutasu, reguleerib lepingu olulist elementi, kuna tegemist on hinna olulise komponendiga, ning seda ei saa pidada ebaõiglaseks, kui see on koostatud Euroopa Kohtu praktikas väljakujunenud laias tähenduses selgelt ja arusaadavalt?
               
            
                  2.
               
               
                  Kas direktiivi 93/13/EMÜ artikli 4 lõikega 2 on vastuolus riigisisene kohtupraktika, milles võetakse selle hindamisel, kas lepingutingimus, mis reguleerib hüpoteeklaenu või -krediidi lepingu olulist osa, on selge ja arusaadav, arvesse niisuguseid tegureid nagu tarbijate üldine teadlikkus niisugusest lepingutingimusest; kohustuslik teave, mida peab finantsasutus potentsiaalsele laenuvõtjale andma vastavalt standardinfo teabelehti ja pangasektori reklaami reguleerivatele õigusnormidele; erilist tähelepanu, mida pöörab sellele keskmine tarbija, kuna see on hinna komponent, mis tuleb laenu alguses terves summas ära maksta ja on oluline osa rahalisest väljaminekust, mis kaasneb laenu saamisega, ning seda, et selle lepingutingimuse sõnastuse, asukoha ja ülesehituse alusel saab järeldada, et see on lepingu oluline osa?
               
            
                  3.
               
               
                  Kas direktiivi 93/13/EMÜ artikli 3 lõikega 1 on vastuolus riigisisene kohtupraktika, mille kohaselt selline lepingutingimus nagu on kõne all põhikohtuasjas ja mis käsitleb laenu- või krediidilepingu tasu, mille ese on laenu- või krediiditaotluse eraldi analüüsimise, kavandamise ja menetlemise (laenu majandusliku elujõulisuse, võlgniku krediidivõime, hüpoteegiga koormatava vara koormatiste jne analüüs) kui laenu või krediidi andmise eeltingimustega seotud teenuste tasustamine ja mis on sõnaselgelt riigisisestes õigusnormides ette nähtud tasuna laenu või krediidi andmisele iseloomulike toimingute eest, ei põhjusta heausksuse nõudega vastuollu minnes ja tarbija kahjuks lepingupoolte lepingust tulenevate õiguste ja kohustuste olulist tasakaalustamatust?
               
            
         (1)  Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT 1993, L 95, lk 29; ELT eriväljaanne 15/02, lk 288).